Eitthvert múmínæði hefur gripið heimsbyggðina . Múmínbollar , -skálar , -diskar og -hnífapör eru eftirsóttir safngripir , á Facebook taka menn próf til að athuga hvaða persónu úr bókunum þeir líkjast mest og sögur Tove Janson eru endurútgefnar víða , meðal annars á Íslandi . Ásta Kristín Benediktsdóttir íslenskufræðingur er þessa dagana að leggja lokahönd á doktorsritgerð í íslenskum bókmenntum sem fjallar um hinsegin kynverund í skáldverkum eftir Elías Mar frá miðri 20. öld . Hún vinnur með texta flesta daga , prófarkales , skrifar , les , ritstýrir , gagnrýnir og kennir , en segist ekki hafa eins mikinn tíma til yndislestrar og hún vildi . Hana dreymir því um langt frí á eyðieyju með stafla af bókum .